Pozdravljeni.

Pred slabima dvema mesecema je vodstvo javnega podjetja Infrastruktura Bled na čelu z direktorjem Janezom Resmanom sprožilo postopke za odpoved delovnega razmerja sindikalni aktivistki in predsednici sveta delavcev, Marjani Mrak. V vmesnem času je Inšpektorat za delo RS sicer začasno zadržal omenjene postopke, toda bitka še zdaleč ni dobljena, saj je sodišče presodilo, da se zadržanje prekliče z argumentacijo, da se bo o tem razsodilo v rednem postopku izpodbijanja nezakonite odpovedi. Na žalost k drugačni odločitvi sodišča ni pomagala niti odločba Komisije za preprečevanje korupcije (KPK), ki je ugotovila, da obstaja neposredna povezava med prijavo Marjane Mrak zoper nepravilnosti direktorja, in povračilnimi ukrepi direktorja zoper njo, ki so rezultirali v odpovedi Mrakovi. Na mestu je dodati da je KPK ugotovila, da je prijava Mrakove bila upravičena, saj so ugotovili, da direktor načrtno ni izvajal javnih naročil, ko bi jih moral.

V Sloveniji je vse več protidelavskih ukrepov ter odkritih napadov direktorjev oziroma širših vodstev podjetij na tiste, ki se izpostavijo v boju proti nepravilnostim v lastnih delovnih okoljih. Temu se lahko zoperstavimo samo z delavsko solidarnostjo in enotnostjo ter podporo javnosti. Podprimo tiste, ki se izpostavijo in javno opozorijo na kršitve delavskih pravic, korupcijo in mobing. S tem bomo prispevali k izgradnji gibanja za izboljšanje delavskega položaja in bolj transparentno delovanje javnih podjetji ter za izgradnjo pravičnejše družbe.

Peticija [**PROTI KORUPCIJI IN MOBINGU V PODJETJIH - PODPRIMO DELAVSKI BOJ**](http://www.proti-korupciji-in-mobingu.net/) ni samo podpora Marjani Mrak, ampak eden izmed korakov v izgradnji delavske solidarnost in enotnosti, ter družbe kjer je korupcija (mlinski kamen, ki je Sloveniji onemogoči ogromen potencial ob osamosvojitvi) nesprejemljiva.

*Zato te prosimo, da navedeno peticijo podpišeš in nam jo pomagaš razširiti med svoje sodelavce, prijatelje, sorodnike.*

V njej zahtevamo:

1. **Takojšen preklic odpovedi Marjani Mrak in njeno vrnitev v redno delovno razmerje.**
2. **Odstop direktorja javnega podjetja Infrastruktura Bled Janeza Resmana zaradi številnih kršitev.**

Več informacij o primeru si lahko preberete na spodnjih povezavah:

* <http://cedra.si/sl/2018/02/napad-na-enega-je-napad-na-vse/>
* <http://www.24ur.com/novice/slovenija/ker-je-opozarjala-na-nepravilnosti-je-ostala-brez-sluzbe.html?focus=1>
* <https://www.vecer.com/ko-zvizgaci-dobijo-odpoved-6399496>
* <http://www.gorenjskiglas.si/article/20180212/C/180219957/1009/sindikati-za-zascito-zvizgacev>

Lep pozdrav,

Matej Jemec, sekretar v OO ZSSS Gorenjske

\* “Napad na enega je napad na vse” (ang. *an injury to one is an injury to all*) - geslo sindikata Industrial workers of the world (IWW) iz začetka 20. stoletja.